Ühe reisiga ei ole see maa kahjuks või õnneks hõlmatav. Eriti arvestades India eripäraseid teeolusid - teed ei ole laiad ja neil liigub kõik, mis jalad või rattad alla võtab: elevandid, hobused, rattad, bussid, eeslid, tuk-tukid, sajad tuhanded värvikirevad veoautod ja tsiklid, millele on end riputanud kogu 4-liikmeline pere. Seetõttu tuleb pikkade vahemaade läbimiseks valida rong või veel parem - lennuk.  Mis muidugi pole väga odav.